recursal/SuperWikiNEXT-32B huggingface dataset:
**जाखू मंदिर**, हिमाचल प्रदेश की राजधानी शिमला में "जाखू" पहाड़ी पर स्थित हनुमान का एक मंदिर है। धार्मिक पर्यटन के अलावा यह स्थान ट्रैकिंग के लिए भी प्रसिद्ध है।

पौराणिक कथा
-----------

पौराणिक कथा के अनुसार, रामायण की लड़ाई के दौरान, जब लक्ष्मण को एक तीर से बेहोश कर दिया गया था, वैद्य सुशेन के अनुरोध पर, भगवान राम ने उन्हें ठीक करने के लिए अपने भक्त हनुमान से हिमालय से संजीवनी बूटी लाने के लिए कहा। जब हनुमान संजीवनी बूटी लेने जा रहे थे, रास्ते में उन्होंने एक ऋषि को एक पहाड़ पर ध्यान करते हुए देखा। संजीवनी के बारे में जानकारी प्राप्त करने के लिए, हनुमान उस पर्वत पर उतरे और "यक्ष" ऋषि से मिले।

ऋषि यक्ष द्वारा निर्देशित पाकर हनुमान ने उनसे हिमालय लौटने का वादा किया। लेकिन हनुमान को रास्ते में कालनेमि राक्षस ने युद्ध को ललकारा। राक्षस को युद्ध में परास्त कर हनुमान मे संजीवनी प्राप्त की लेकिन इस कारण हुए विलंब के कारण हनुमान "यक्ष" ऋषि से मिलने वापस नहीं जा सके। जब हनुमान नहीं लौटे तो ऋषि चिंतित हो गए। तो हनुमान स्वयं ऋषि के सामने पर्वत पर प्रकट हुए। ऐसा कहा जाता है कि ऋषियों ने उसी स्थान पर हनुमान की एक मूर्ति स्थापित की थी। आज भी यह मूर्ति मंदिर में स्थापित है।

ऋषि "यक्ष" के नाम पर पर्वत को शुरू में "यक्ष" नाम दिया गया था। लेकिन यह "यक्ष" के "याक", "याक" के "याखू" और "याखू" के "जाखू" में भ्रष्ट हो गया था। हनुमान के पदचिन्हों को संगमरमर में उकेरा गया है और संरक्षित किया गया है। पर्यटक आज भी इसे देखने आ सकते हैं।

अन्य जानकारी
------------

यह मंदिर समुद्र तल से 8048 फीट की ऊंचाई पर स्थित है। वर्ष 2010 में हिमाचल प्रदेश की राज्य सरकार ने यहां 108 फीट की हनुमान प्रतिमा स्थापित की थी। यह भारत की दूसरी सबसे ऊंची मूर्ति है। इस मूर्ति को पूरे शिमला से देखा जा सकता है। यहां पैदल, निजी कार या रोपवे से पहुंचा जा सकता है। पैदल चलने वाले श्रद्धालुओं के लिए प्रवेश द्वार के पास लकड़ी के डंडे का इंतजाम किया गया है. इसका उपयोग लकड़ी के डंडे पर चढ़ने और बंदरों को भगाने के लिए किया जाता है।

रोपवे से यात्रा करने वाले पर्यटक शिमला में "रिज" नामक स्थान से मंदिर तक पहुंच सकते हैं। शिमला के प्रसिद्ध माल रोड से जाखू मंदिर तक पहुंचने की भी व्यवस्था की गई है। इस मंदिर तक पहुंचने के लिए निकटतम रेलवे स्टेशन "शिमला" है। हिमाचल परिवहन के अधिकार क्षेत्र में निकटतम बस अड्डा "शिमला" बस अड्डा है। पर्यटक वहां जल्दी पहुंचने के लिए हवाई मार्ग से भी जा सकते हैं। "जब्बारहट्टी" हवाई अड्डा निकटतम हवाई अड्डा है। हवाई अड्डा शिमला से 22 किमी की दूरी पर बनाया गया है। "दिल्ली" से "जब्बारहट्टी" हवाई अड्डे के लिए उडाने उपलब्ध हैं।

हिमाचल प्रदेश की राज्य सरकार हर साल इस पर्वत पर पर्वतारोहण कार्यक्रम आयोजित करती है। ताकि इस पर्वत का विकास हो सके और इसकी ख्याति पूरी दुनिया में फैले।

सन्दर्भ
-------
विभिन्न प्रकार के सीसीटीवी कैमरे
**क्लोज सर्किट टेलिविज़न कैमरा** एक प्रकार का कैमरा होता है जिसे सीसीटीवी (अंग्रेजी: Closed-circuit television camera) अर्थात् (CCTV) कहा जाता है। इस कैमरा से एक ही स्थल पर बैठकर उस स्थल के आस-पास हो रही घटनाओं पर नज़र रखी जा सकती और लोगों की गतिविधियों को वीडियोज़ के रूप में सुरक्षित रखा जा सकता है।

इतिहास
------

उपयोग
-----

**सीसीटीवी** कैमरे काफी उपयोगी होती है क्योंकि कार्यालय ,बैंकों ,विद्यालय तथा विश्वविद्यालय में हमेशा कोई न कोई घटना घटित होती रहती है जब सीसीटीवी कैमरे लगे रहते हैं तो कैमरे सब कैद कर देते हैं।

प्रकार
------

दोस्तो जैसा की आप जानते है की मार्किट में अलग अलग प्रकार के कैमरे उपलब्ध है और यह सिर्फ देखने में ही अलग नही होते है बल्कि इनमे अलग अलग Technology का भी इस्तेमाल किया जाता है जैसे की Network या IP camera, Wireless camera आदि.

* एनालॉग सीसीटीवी कैमरा
* आईपी सीसीटीवी कैमरा
* वायरलेस सीसीटीवी कैमरा
* एच डी सीसीटीवी कैमरा

सन्दर्भ
-------

1. ↑
2. ↑  "CCTV kya hai ? ( 5 types of cctv in hindi for home, office)" (अंग्रेज़ी में). 2021-03-22GMT+000016:24:00+00:00. अभिगमन तिथि 2022-03-15. `|date=` में तिथि प्राचल का मान जाँचें (मदद)
**कालू लाल श्रीमाली** (अंग्रेज़ी: Kalu Lal Shrimali) (जन्म ;दिसंबर १९०९ - देहांत ; ५ जनवरी २०००), इन्हें के॰ एल॰ श्रीमाली के नाम द्वारा भी जाना जाता था। ये एक भारत सरकार के केंद्रीय शिक्षा मंत्री थे और एक विशिष्ट सांसद और एक शिक्षाविद भी थे।

इनका जन्म दिसंबर १९०९ को भारतीय राज्य राजस्थान के उदयपुर जिले में हुआ था और इन्होंने अपनी शिक्षा बनारस हिंदू विश्वविद्यालय, कलकत्ता विश्वविद्यालय और साथ ही कोलंबिया विश्वविद्यालय तथा न्यूयॉर्क में पूरी की थी।

इन्होंने १९५५ से अगस्त १९६३ तक केंद्रीय मंत्रिपरिषद में शिक्षा मंत्री के रूप में कार्य किया था। श्रीमाली ने राज्यसभा में अप्रैल १९५२ से अप्रैल १९६२ और अप्रैल १९५६ से अप्रैल १९६२ तक राजस्थान राज्य का प्रतिनिधित्व भी किया था।

इन्होंने कई शैक्षिक और विभिन्न सामाजिक कल्याण संगठनों के साथ जुड़े हुए थे और इनके साथ कार्य किया था। श्रीमाली एक मासिक शैक्षणिक पत्रिका "जन शिक्षा" के संपादक रह चुके थे और उनके क्रेडिट के लिए कई प्रकाशन भी थे। शिक्षा में उनके योगदान के लिए उन्हें १९७६ में भारतीय सरकार ने पद्म विभूषण सम्मान से सम्मानित किया गया था।

०५ जनवरी २००० को राजस्थान के उदयपुर ज़िले में ९० वर्ष की उम्र में इनका निधन हो गया था।

सन्दर्भ
-------

1. ↑  Vidyalaya.in. "Padam Vibhushan recipient K L Shrimali" [पद्म विभूषण के प्राप्तकर्ता के एल श्रीमाली]. मूल से 28 सितंबर 2017 को पुरालेखित. अभिगमन तिथि 28 सितम्बर 2017.
2. ↑  *Selected Works Of Maulana Abul Kalam Azad*. पपृ॰ 344 पृष्ठ. आई॰ऍस॰बी॰ऍन॰ 8171563090. मूल से 29 सितंबर 2017 को पुरालेखित. अभिगमन तिथि 28 सितम्बर 2017.
आगाची संग्रहालय का उद्यान
टाकामात्सु का एक उद्यान
**जापानी उद्यान कला** जापान की राष्ट्रीयता और संस्कृति की द्योतक है। यह शैली का प्रचार जापान में कदाचित् छठी शताब्दी में मोहान लोन हान नामक व्यक्ति ने किया। उसने नकली पहाड़ियाँ, टीले तालाब पानी की नालियाँ, झरने आदि बनाकर उनमें फूलों आदि के वृक्ष लगाकर सुशोभित करने का प्रयास प्रारंभ किया था। यही कला विकसित होते होते अब सर्वथा नूतन कला हो गई।

जापानी उद्यानों की विधि, बनावट आदि के विषय में श्रीमती टेलर का यह कथन अत्यंत सत्य है कि पत्थर और चट्टानें जापानी उद्यान के शरीर की अस्थियाँ हैं, भूमि की सब रेखाएँ शरीर के आकार को प्रदर्शित करती हैं, फूल और वृक्ष उसके वस्त्र और आभूषण हैं, परंतु जल तो उसका जीवन और प्राण ही है। पत्थर और पानी का जापानी उद्यानों में मुख्य स्थान है। बिना इनके किसी उद्यान का संपूर्ण होना संभव नहीं। जिन स्थानों में पानी की कमी होती है, यहाँ पानी के स्थान में बालू फैलाई जाती है और उसी से पानी का आभास होता है।

छोटे से छोटे स्थान को अत्यंत रमणीक बनाने की कला में जापानी सिद्धहस्त हैं। सादगी इन स्थानों की विशेषता है। जापानी उद्यान-कला का उद्देश्य यह रहा है कि दर्शक को थोड़े से स्थान में ही पर्वतीय दृश्य, झरता हुआ झरना, एक छोटी सी झील और उसमें एक द्वीप, एक पुल और विशेष रूप से शिलाएँ और चट्टानें आदि सब वस्तुएँ देखने की मिलेंगी। स्थान स्थान पर पुल, पहाड़ियाँ, जलकुंड, प्राकृतिक विश्राम गृह और जलपानगृह आदि पंगडंडियों और रास्तों के किनारे और चारों ओर एक प्रकार बनाए जाते हैं कि उद्यान में धूते समय वे आपको जगह जगह दृष्टिगोचर हों और उनके सौंदर्य को निरखकर आप प्रसन्न हों।

भिन्न भिन्न आकार के पत्थरों से वे छोटे छोटे स्थानों को भी अत्यंत आर्कषक ढंग से सजाते हैं। पानी के बीच में वे प्राय: कछुए के आकार का पत्थर रखते हैं और उसके पास ही दूसरा पत्थर उड़ते हुए हंस के आकार का होता है। दोनों ही प्राणी दीर्घजीवी होने के कारण बड़े शुभ माने जाते हैं। कभी कभी जहाजों के आकार के एक के पीछे एक सात पत्थर पानी में रखे जाते हैं, जिनका आशय यह होता है कि सात बड़े बड़े खजानों की खोज में समुद्र की लंबी यात्रा पर जा रहे हैं। (सात का अंक जापान में बड़ा शुभ माना जाता है)।

पानी का होना भी जापानी उद्यान में आवश्यक है। पानी के झरने और तालाब और उनके ऊपर पुल जापानी उद्यान के अनिवार्य अंग हैं। पानी के किनारे पेड़ और पत्थर आदि इस प्रकार सजाते हैं कि पानी में उनका प्रतिबिंब और भी सुंदर लगता है।

अनेक प्रकार के फलनेवाले और महीन पत्तीवो शोभाकर पेड़ लगाते हैं। चीड़ के पेड़ों का विशेष महत्त्व है। प्राय: वे मुख्य द्वार के दोनों ओर संतरी के समान लगे मिलते हैं। दूसरे ये वृक्ष भी दीर्घजीवन के प्रतीक माने जाते हैं।

"बोनसाई" कला में, अर्थात् बड़े ऊँचे बढ़ेवाले पेड़ों को छोटे अकार में उगाने की कला में, भी जापानी सिद्धहस्त होते हैं और इसका उपयोग जापानी उद्यान कला में प्रचुर मात्रा में होता है।
**गजट** 'संवादपत्र' (newspaper) का पर्याय तथा समानार्थक एवं बहुप्रयुक्त प्राचीन शब्द। गजट सामयिक घटनाओं का सारसंग्रह होता है। 

यह 'आदि समाचारपत्र' का एक भेद है जिसका नामकरण और प्रकाशन, वेनिस की सरकार द्वारा सन् 1566 में गजट के रूप में हुआ। 1665 में इंग्लैंड में *आक्सफर्ड गज़ट* प्रकाशित हुआ जो अगले वर्ष 'लंदन गज़ट' हो गया। वह ब्रिटिश सरकार का राजकीय मुखपत्र है। स्थानीय तथा प्रादेशिक समाचारों के ऐसे प्रकाशन समाचारपत्रों की ही श्रेणी में आते हैं, जैसे पालमाल गज़ट, सेंट जेम्स गज़ट, वेस्टमिंस्टा गज़ट आदि जो आज भी अस्तित्व में हैं। 

भारतीय पत्रकारिता के इतिहास में प्रारंभिक अखबारों के बीच यही नाम प्रचलित हुआ, जैसे बंगाल गज़ट (1780), हिकी गज़ट (1780), इंडियन गज़ट (1780), मद्रास गज़ट (1795) आदि। इस प्रकार गज़ट प्रांतीय अखबारों का सूचक पद रहा है। भारतीय समाचारपत्र के लिए गज़ट शब्द का प्रयोग 20वीं शताब्दी के आरंभ तक बहुतायत से मिलता है किंतु अब यह नाम अप्रचलित है। सिविल मिलिटरी गज़ट, मसूरी गज़ट आदि इने गिने अंग्रेजी पत्र इसके अपवाद हैं। इसके विपरीत गज़ट ईस्ट इंडिया कंपनी के शासनकाल से ही विधिप्रारूपों, विभागीय सूचनाओं और विज्ञप्तियों के शासकीय प्रकाशनों के लिए प्रयुक्त होता आया है, जैसे उत्तरप्रद्रेश गज़ट, बिहार गज़ट आदि। इस दृष्टि से किसी प्रकार की स्वतंत्र अथवा वैयक्तिक सूचनाओं और राजपत्रों के लिए यह नाम रूढ़ है और अपनी इन विशेषताओं के कारण गज़ट आधुनिक समचारपत्र से भिन्न हो जाता है। इसे हम सरकारी और प्रशासकीय सूचनाओं तथा कार्यों का विवरणपत्र कह सकते हैं।
खगोलीय धूल का कण - यह कॉन्ड्राइट, यानि पत्थरीले पदार्थ, का बना है
चील नॅब्युला जहाँ गैस और खगोलीय धूल के बादल में तारे बन रहे हैं
**खगोलीय धूल** अंतरिक्ष में मिलने वाले वह कण होते हैं जो आकार में कुछ अणुओं के झुण्ड से लेकर ०.१ माइक्रोमीटर तक होते हैं। इस धूल में कई प्रकार के पदार्थ हो सकते हैं। खगोलीय धूल ब्रह्माण्ड में कई जगह मिलती है -

* तारों के इर्द-गिर्द, जैसे हमारे सौर मण्डल के क्षुद्रग्रह घेरे में क्षुद्रग्रहों के अलावा बहुत सी धूल भी है
* ग्रहों के इर्द-गिर्द, जैसे शनि के छल्लों में
* तारों के बीच के व्योम में, जिसे "अंतरतारकीय धूल" बुलाया जा सकता है
* गैलॅक्सीयों के बीच के व्योम में, जिसे "अंतरगैलॅक्सीय धूल" बुलाया जा सकता है

अन्य भाषाओँ में
---------------

"खगोलीय धूल" को अंग्रेजी में "कॉस्मिक डस्ट" (cosmic dust) और उर्दू में "कायनाती ग़ुबार" (کائناتی غبار‎) कहते हैं।

खगोलीय धूल की भूमिका
--------------------

खगोलशास्त्रियों का मानना है के खगोलीय धूल के कणों और गैस बादलों के जमावड़े से ही तारे और आदिग्रह चक्र बनते हैं। यह आदिग्रह चक्र बाद में जाकर अक्सर ग्रहीय मण्डल बन जाते हैं। अंदाज़ा है के हमारा सौर मण्डल भी कुछ ऐसे ही शुरू हुआ था।

इन्हें भी देखें
---------------

* सौर मण्डल
* आदिग्रह चक्र

सन्दर्भ
-------

1. ↑  planetary systems, formation of Archived 2011-06-04 at the Wayback Machine, David Darling, *The Internet Encyclopedia of Science*
**`इतिहास`**

राव बिकाजी जोधपुर राज घराने से थे और सन् 1465 AD में जोधपुर छोड़ आज के कोडमदेसर आ गए और आज जहां मंदिर विद्यमान है वहीं शहर बसाने की सोची , केवल अपने शुरुआती वर्षों में पर कुछ समय पश्चात अपने मंत्रियों की सलाह पर मन बदल दिया औऱ बीकानेर शहर वर्तमान जगह पर रखी जो आज हम देखते है। कोडम देसर गांव में उन्होंने भेरूजी को समर्पित एक मंदिर बनाने का फैसला किया।

**`कथा भेरूजी की`**

भेरूजी
एक पुजारी द्वारा भेरूजी की मूर्ति की कहानी इस प्रकार है - 

" एक भक्त को भेरूजी का विग्रह अपने ग्रह नगर मन्दोर जोधपुर से लाने की इच्छा हुई,  तोह बाबा भैरवनाथ उसकी भक्ति से प्रसन्न हुए। बाबा भैरवनाथ ने उसे सावधान किया की अगर वह मूर्ति रास्ते में किसी भी धरती पर रख देता है तो मूर्ति वापिस उठाई नहीं जा सकेगी"। 

फिर उस भक्त ने मूर्ति को मन्दोर से ले जाना शुरू किया और बीच रास्ते में उसे थकावट महसूस होने लगी सो उसने वहीं मूर्ति रख कर विश्राम करने की सोची। मूर्ति धरातल पर रखने पर उसे उसकी अपनी गलती याद आयी पर तब तक देर हो चुकी थी । अब बाबा भैरवनाथ अपना स्थान अटल कर चुके थे "। 

काफी समय बाद जब राव बिकाजी जंगलाबाद(बीकानेर का पुराना नाम) पहुंचे तो उन्होंने उसी स्थल पर मंदिर बनाने की ठानी । गौर करने वाली बात यह है की भेरूजी मंदिर उन्न दुर्लभ मंदिरों की सूची में है जिसमे मूर्ति के ऊपर छत नहीं है । ऐसा एक और मंदिर केवल शनि देव को समर्पित है , महाराष्ट्र के शनि शिंगणापुर में भगवान शनिदेव की है।

बाबा भैरवनाथ जो भगवान शिव की भौहों के बीच से उत्तपन्न हुए है तोह इसीलिए उन्हें भगवान शिव का तीसरा नेत्र भी कहा जाता है।

**`मंदिर नियम`**

आगर आप नव विवाहित है तोह यहां आपको अवश्य बाबा के दर्शन लेने चाहिए।

यहां अन्य मंदिर जैसे भगवान को केवल पुजारी ही नहीं अपितु भक्त भी आपने हाथों से उनके मुख में प्रसाद चढ़ा सकते है। 

जो प्रसाद चढ़ाया जाता है वह आप अपने साथ नहीं ले जा सकते ओर सारा प्रसाद आपको यहीं समाप्त करना पड़ता है।

कालभैरव को उनके भक्त यहां मदिरा भी प्रसाद के रूप में चढ़ाते है और ना के केवल मिठाइयाँ।

यहां पशु बली की भी परम्परा है जो भक्त धन्यवाद स्वरूप भगवान भैरव को समर्पित करते है।

यहां श्वान पूजे जाते है क्योंकि श्वान भगवान काल भैरव को अति प्रिय है।

**बाहरी कड़ियाँ**
-----------------
किसी ठोस पदार्थ का **गलनांक** (या **द्रवणांक** (melting point) वह तापमान होता है जिस पर वह अपनी ठोस अवस्था से पिघलकर द्रव अवस्था में पहुँच जाता है। गलनांक पर ठोस और द्रव प्रावस्था साम्यावथा में होती हैं। जब किसी पदार्थ की अवस्था द्रव से ठोस अवस्था में परिवर्तित होती है तो जिस तापमान पर यह होता है उस तापमान को हिमांक (freezing point) कहा जाता है।

कई पदार्थों में परमशीतल होने की क्षमता होती है, इसलिए हिमांक को किसी पदार्थ की एक विशेष गुण नहीं माना जाता है। इसके विपरीत जब कोई ठोस एक निश्चित तापमान पर ठोस से द्रव अवस्था ग्रहण करता है वह तापमान उस ठोस का गलनांक कहलाता है।

इन्हें भी देखें
---------------

* क्वथनांक (उबाल बिन्दु)

सन्दर्भ
-------

1. ↑  Haynes, William M. ed. (2011). CRC Handbook of Chemistry and Physics (92nd ed. ed.). CRC Press. ISBN 1439855110.

| * दे
* वा
* सं
पदार्थ की अवस्थाएं |
| --- |
| 

|  |  |  |  |
| --- | --- | --- | --- |
| ठोस | तरल | वाष्प | प्लाज़्मा |
|

 |
| निम्न तापमान | बोस-आइंस्टीन कंडन्सेट  ·  फर्मियोनिक कंडन्सेट  ·  अतिद्रव  ·  अतिठोस |
| उच्च ऊर्जा | डीजेनेरेट पदार्थ  ·  क्वार्क-ग्लूऑन प्लाज्मा  ·  स्ट्रेन्ज पदार्थ  ·  सुपरक्रिटिकल द्रव |
| अन्य | कोलॉयड |
| सिद्धान्त | क्वथनांक ·  त्रिक बिन्दु  ·  संकट बिंदु ·  अवस्था का समीकरण ·  शीतलन वक्र ·  गलनांक  ·  प्रावस्था संक्रमण |
| सूची | पदार्थ के अवस्थाओं की सूची |
जापान की सरकार को अपनी सदस्यता की रिपोर्ट करने के लिए धार्मिक समूहों की आवश्यकता नहीं है, इसलिए विभिन्न धार्मिक समूहों के अनुयायियों की संख्या को सटीक रूप से निर्धारित करना मुश्किल था। द एजेंसी फॉर कल्चरल अफेयर्स ने 2017 में बताया कि धार्मिक समूहों द्वारा सदस्यता के दावे कुल 182 मिलियन थे। यह मिलियन की कुल आबादी से बाहर है, लेकिन अतिव्यापी सदस्यता के लिए खाता नहीं है (कुछ परिवारों को बौद्ध मंदिर और शिंटो धर्मस्थल दोनों में पंजीकृत किया जा सकता है), या पते के परिवर्तन के कारण दोहरी सदस्यता। यह संख्या, जो लगभग दो बार जापान की आबादी है, कई नागरिकों के कई धर्मों के साथ जुड़ाव को दर्शाती है । उदाहरण के लिए, जापानी के लिए बौद्ध और शिंटो संस्कार दोनों का अभ्यास करना बहुत आम है। एजेंसी की वार्षिक वर्षगांठ के अनुसार, 85 मिलियन व्यक्ति शिंटो के रूप में, 88 मिलियन बौद्ध के रूप में, 2 मिलियन ईसाई के रूप में, और 8 मिलियन "अन्य" धर्मों का पालन करते हैं, जिनमें तेनिरिको, सिचो-नो-आई, चर्च ऑफ वर्ल्ड मेसिनिटी और पीएल कयोदन शिक्षाविदों का अनुमान है कि जापान में १२० हजार मुसलमान हैं, जिनमें से १० प्रतिशत जापानी नागरिक हैं। इजरायली दूतावास का अनुमान है कि देश में लगभग 2,000 यहूदी हैं, उनमें से अधिकांश विदेशी-जन्म वाले हैं।

धार्मिक स्वतंत्रता की स्थिति
----------------------------

संविधान धर्म की स्वतंत्रता प्रदान करता है, और सरकार व्यवहार में इस अधिकार का सम्मान करती है। सभी स्तरों पर, जापानी सरकार इस अधिकार की पूर्ण रूप से रक्षा करना चाहती है और इसके दुरुपयोग को बर्दाश्त नहीं करती है, या तो सरकारी या निजी अभिनेताओं द्वारा।
एजेंसी फॉर कल्चरल अफेयर्स के अनुसार, दिसंबर 2016 तक, 216,927 धार्मिक समूहों में से 181,098 धार्मिक संगठनों को कॉर्पोरेट स्थिति वाले धार्मिक संगठनों के रूप में प्रमाणित किया गया था। सरकार को पंजीकरण के लिए या पंजीकरण के लिए धार्मिक समूहों की आवश्यकता नहीं है; हालाँकि, प्रमाणित धार्मिक संगठन कर लाभ प्राप्त करते हैं। 2016 तक 83 प्रतिशत से अधिक धार्मिक समूह प्रमाणित हुए।

### धार्मिक स्वतंत्रता पर प्रतिबंध

सरकार की नीति और व्यवहार ने धर्म के सामान्य रूप से मुक्त अभ्यास में योगदान दिया। पिछली रिपोर्टिंग अवधि के विपरीत, धार्मिक स्वतंत्रता पर प्रतिबंधों की कोई रिपोर्ट नहीं थी। देश में धार्मिक बंदियों या बंदियों की कोई रिपोर्ट नहीं थी।

### जबरन धर्म परिवर्तन कराया

ऐसी संभावना है कि जापानी माता-पिता द्वारा अंतरराष्ट्रीय अपहरण के पीड़ितों को उन लोगों से अलग धार्मिक संदर्भ में उठाया जाएगा, जिसमें माता-पिता ने पीड़ित के अपहरण की रिपोर्ट की है।

सन्दर्भ
=======

1. ↑  "宗教年鑑 平成29年版" [Religious Yearbook, 2017] (PDF) (जापानी में). पपृ॰ 46–49. मूल (PDF) से 21 दिसंबर 2019 को पुरालेखित. अभिगमन तिथि 2018-06-24.
2. ↑  "宗教年鑑 平成29年版" [Religious Yearbook, 2017] (PDF) (जापानी में). पृ॰ 8. मूल (PDF) से 21 दिसंबर 2019 को पुरालेखित. अभिगमन तिथि 2018-06-24.
१९८४ में अमेरिकी खगोलयात्री ब्रूस मकैंड्लस अंतरिक्ष में
**खगोल यात्री** या **अंतरिक्ष यात्री** या **खगोल बाज़** ऐसे व्यक्ति को कहते हैं जो पृथ्वी के वायुमंडल से ऊपर जाकर अंतरिक्ष में प्रवेश करे। वर्तमान काल में यह अधिकतर विश्व की कुछ सरकारों द्वारा चलाए जा रहे अंतरिक्ष शोध कार्यक्रमों के अंतर्गत अंतरिक्ष-यानों में सवार यात्रियों को कहा जाता है, हालाँकि हाल में कुछ निजी कम्पनियाँ भी अंतरिक्ष-यान में पर्यटकों को वायुमंडल से ऊपर ले जाने वाले यानों के विकास में जुटी हुई हैं।

अन्य नाम
--------

अंग्रेज़ी में खगोल यात्रियों को 'ऐस्ट्रोनौट' (astronaut) कहते हैं जबकि रूसी भाषा में इन्हें 'कॉज़्मनौट' (Космонавт) कहा जाता है। अन्य भाषाओं में उनके 'अंतरिक्ष' के लिये प्रयोग होने वाले शब्दों के अनुसार खगोलयात्रियों के लिये नाम गढ़े गए हैं। मसलन चीनी भाषा में 'अंतरिक्ष' को 'ताइकौङ' कहते हैं इसलिए कभी-कभी चीनी खगोल यात्रियों को 'ताइकनौट' या 'ताइकौङ रेन' (太空人) भी कहा जाता है।

इन्हें भी देखें
---------------

* खगोल शास्त्र
* नील आर्मस्ट्रांग
* वाणिज्यिक अंतरिक्ष यात्री
* यूरी गगारिन

सन्दर्भ
-------

1. ↑  NASA (2006). "Astronaut Fact Book" (PDF). National Aeronautics and Space Administration. मूल से 26 सितंबर 2007 को पुरालेखित (PDF). अभिगमन तिथि October 4, 2007.
2. ↑  Marie MacKay (2005). "Former astronaut visits USU". The Utah Statesman. मूल से 26 सितंबर 2008 को पुरालेखित. अभिगमन तिथि October 4, 2007.
खगोलशास्त्र में **खगोलीय पार्श्व सूक्ष्मतरंगी विकिरण** (ख॰पा॰सू॰वि॰, अंग्रेज़ी: cosmic microwave background radiation, कॉस्मिक माइक्रोवेव बैकग्राउंड रेडियेशन) उस विकिरण (रेडियेशन) को बोलते हैं जो पृथ्वी से देखे जा सकने वाले ब्रह्माण्ड में बराबर स्तर से हर और फैली हुई है। आम प्रकाश देखने वाली दूरबीन से आकाश में कुछ जगह वस्तुएँ (जैसे ग्रह, गैलेक्सियाँ, वग़ैराह) दिखाई देती हैं और अन्य जगहों पर अँधेरा। लेकिन सूक्ष्मतरंग (माइक्रोवेव) माप सकने वाले रेडिओ दूरबीन (रेडीओ टेलिस्कोप) से देखा जाए तो हर दिशा में एक हलकी सूक्ष्म्तरंगी लालिमा फैली हुई है।

ब्रह्मांडीय कैलेंडर
वैज्ञानिक मानते हैं के यह ख॰पा॰सू॰वि॰ बिग बैंग सिद्धांत का सबूत देता है। अरबों साल पहले, जब ब्रह्माण्ड पैदा हुआ था उसके फ़ौरन बाद उसका अकार आज के मुक़ाबले में बहुत छोटा था और उसमें खौलती हुई हाइड्रोजन की प्लाज़्मा गैस फैली हुई थी। उस गैस की उर्जा से जो फ़ोटोन (प्रकाश या सूक्ष्मतरंग के कण) पैदा हुए थे वे तब से ब्रह्माण्ड में इधर-उधर घूम रहे हैं और वही हम आज ख॰पा॰सू॰वि॰ के रूप में देखते हैं।

इन्हें भी देखें
---------------

* बिग बैंग सिद्धांत
* खगोलशास्त्र
* जॉर्ज लेमैत्रे
* सूक्ष्मतरंग

सन्दर्भ
-------

बाहरी कड़ियाँ
-------------
**गच्छ**, श्रीपुज्य जैन आचार्य का परिवार अथवा एक श्रीपुज्य से दीक्षित यति समुदाय। प्रत्येक गच्छ की गुरु परंपरा को गच्छावली अथवा पट्टावली कहते हैं। इस समय जैन धर्म में चौरासी गच्छ जैन धर्म में ८४ गछ ही होते है जो भगवान महावीर स्वामी के समय से ही निर्धारित है और इन गच्छों का संचालन यति परंपरा के आचार्य यानि की श्रीपुज्य जी करते थे। इसमें सभी गच्छों के अलग अलग श्रीपुज्य होते हैं और उनके सम्प्रदाय में दीक्षित सभी साधू 'यति' कहलाते हैं। यति परम्परा जैन धर्म में दीक्षित सबसे पुराणी परम्परा है जो भगवान ऋषभ देव स्वामी के समय से चली आरही है।जब भगवान ऋषभ देव जी को पारना करना था तब सब किसी ने उनको धन माया भेट दी मगर उन्होंने किसी से ये सब स्वीकार नहीं किया। तब श्रेयांस राजा ने उनको गन्ने के रस को बोहरा कर पारना करवाया तभी से ही यति भगवन्तो को गौचरी बोहराने की परम्परा चली आ रही। फिर भगवान महावीर स्वामी से चतुर्विध संघ का चलन हुआ जिसमे जैन साधू /यति - साध्वी/यतिनिया श्रावक/ श्राविका को एक दुसरे का पूरक मान कर संघ की स्थापना की और ८४ गच्छो का निर्माण किया। ये ८४ गच्छ सिर्फ यति सम्प्रदाय के लिए ही था लेकिन कालांतर में यति प्रथा से अलग हुए या निकले गए साधुओं ने अपने अपने नए सम्प्रदाय का निर्माण किया और इन गच्छो के नामों का उपयोग करने लगे। पूर्व में जितने भी आगम- श्लोक- पूजाएँ और ग्रन्थ लिखे गए है वे सब जो आज जैन धर्म में हम पढ़ रहे है वो यति भगवन्तो की देन है। वर्तमान में यति परम्परा में कम ही लोग इसलिए दीक्षित होते हैं क्योंकि इस परम्परा में दीक्षित होने के लिए साधना-तप-त्याग-ब्रह्मचर्य-अस्तेय-का होना जरुरी है। समय के साथ इस साधू परम्परा में कमी आई और सब इस नयी सरल परम्परा में दीक्षित होने लगे और यति परम्परा जो जैन धर्म की रक्षा करने वाली और आज के इस शुद्ध और सात्विक परम्परा की जनक परम्परा है धीरे धीरे कम हो रही है। इस परम्परा में अंतिम दीक्षित यति कुमार विजय हैं जिनकी दीक्षा गुजरात के वडोदरा के वाल्वोद गाँव में हुई है।
यह शब्द-कोश खगोल विज्ञान के हिन्दी शीर्षकों के अभाव और उसकी वर्तनी को लेकर आ रही दिक्कतों को देखते हुए बनाया गया है। इंटरनेट पर इस विषय पर हिन्दी में बहुत कम सामग्री उपलब्ध होने के कारण विकिपीडिया पर लेखन के लिए अंग्रेजी लेखों का अनुसरण किया जाता है। इसलिए सुविधा के दृष्टीगत इसमें शीर्षकों को अंग्रेजी वर्णमाला के क्रमानुसार रखा गया है। यदि आपके पास शीर्षकों की संदर्भ सूत्र सहित जानकारी हो तो उसे इसमे जोडकर अपना योगदान दे।

A
-

Aphelion- अपसौर

Apogee- अपभू

Ascending node- आरोही पात

Asteroid- ग्रहिका

Astronautics- खगोलयानिकी

Astrophysics- खगोल भौतिकी

B
-

Barnard's star- बर्नार्ड-तारा

Black Dwarf- कृष्ण वामन

Black Hole- कृष्ण छिद्र

C
-

Celestial Body- खगोलीय पिण्ड

Chromosphere- वर्णमण्डल

Comet- धूमकेतु, पुच्छल तारा

Constellation- तारामंडल, नक्षत्र

Cosmology- विश्व विज्ञान

D
-

Dwarf Planet- छोटा ग्रह

E
-

Earth- पृथ्वी

Elongation- प्रसरकोण, सूर्यान्तर कोण

Expanding Universe- प्रसरणशील ब्रह्माण्ड

G
-

Galaxy- मंदाकिनी

L
-

Light year- प्रकाश वर्ष

M
-

Magnetosphere- चुंबक मंडल

Mars- मंगल

Mercury- बुध

meteorite- उल्का पिण्ड

N
-

Nadir- अधोबिंदु

Nebula- निहारिका

Neutron Star- न्यूट्रॉन सितारा

O
-

Observer- पर्यवेक्षक

Outer Planet- बाह्य ग्रह

P
-

Penumbra- उपछाया

Periastron- तारानीच, उपतारक

Perigalacticon- आकाशगंगानीच

Perigee- उपभू

Perihelion- उपसौर

Periodic Comet- आवर्ती धूमकेतु

Periodic Star- आवर्ती तारा

Planet- ग्रह

Planetesimal- ग्रहाणु

S
-

Satellite- चंद्रमा

Space Probe- अंतरिक्ष अन्वेषी

Solar System- सौरमण्डल

Star- सितारा

Star catalogue- तारा सारणी

Subdwarf star- उपवामन तारा

Subgiant star- उप बृहत् तारा, उप दानव तारा

Sun- सूर्य

Sun Spot- सूर्य कलंक

Syzygy- युति-वियुति

U
-

Umbra- प्रच्छाया

Universe- ब्रह्माण्ड

V
-

Venus- शुक्र

W
-

White dwarf- श्वेत वामन

सन्दर्भ
-------

1. 1 2  भूगोल परिभाषिक शब्द संग्रह
2. 1 2 3 4 5 6 7 8 9 10 11  "वैज्ञानिक तथा तकनीकी शब्दावली आयोग". मूल से 6 मार्च 2016 को पुरालेखित. अभिगमन तिथि 15 अप्रैल 2013.
3. 1 2 3 4 5 6 7 8 9  भारत एवं विश्व का इतिहास पेज नं. 1.4 गुगल बुक्स
4. ↑  नूतन भौतिकी कोश पृष्ठ क्रमांक 8, गुगक बुक्स
5. 1 2 3 4  व्यवहारिक हिन्दी और रचना पेज नं.-143, गुगल पुस्तक
6. 1 2 3 4 5 6 7 8 9 10  भारत एवं विश्व का भूगोल १ पेज नं. 1.6 गुगल बुक्स
7. 1 2  भारत एवं विश्व का भूगोल
8. 1 2  तारा भौतिकी या तारों की दुनिया
9. ↑  ग्रह गति का क्रमिक विकास
10. 1 2 3 4 5  भारत एवं विश्व का भूगोल
11. ↑  नूतन भौतिकी कोश पृष्ठ क्रमांक 9, गुगल बुक्स
12. ↑  भारत एवं विश्व का भूगोल पेज नं. 1.7 गुगल बुक्स
13. ↑  भूगोल
14. ↑  सामान्य अध्ययन 2012
15. ↑  नूतन भौतिकी कोश पृष्ठ क्रमांक 7, गुगक बुक्स
16. ↑  भूगोल परिभाषिक शब्द संग्रह
17. ↑  समय का संक्षिप्त इतिहास
क्लेरेंस मेल्विन जेनर (1 दिसंबर, 1905 इंडियानापोलिस में Indianapolis - पिट्सबर्ग में 2 जुलाई, 1993) अमेरिकी भौतिक विज्ञानी ) थे जिन्होंने पहली बार (1 9 34[1])बिजली के इंसुलेटर के टूटने सेसंबंधित संपत्ति का वर्णनकिया था। इन निष्कर्षों को बाद में बेल लैब्स द्वारा जेनेर डायोड के विकास में शोषण कियागया, जिसका विधिवत नाम उनके नाम पर रखा गया था । [2] जेनर एक सैद्धांतिक भौतिक विज्ञानी थे जिन्होंने विभिन्न विषयों में शोध किया: सुपरकंडक्टिविटी, धातुविज्ञान, लोच, प्रसार,, फेरोमैग्नेटिज्म, फ्रैक्चर यांत्रिकी,और ज्यामितीय प्रोग्रामिंग।. 



1 9 57 में उन्हें रीोलॉजी में अपने काम के लिए बिंघम मेडल मिला, 1 9 5 9 में फ्रैंकलिन इंस्टीट्यूट से जॉन प्राइस वेदरिल मेडल, 1 9 65 में अल्बर्ट सौव्यूअचीवमेंट अवार्ड, 1 9 74 में अमेरिकन सोसाइटी फॉर मेटल्ससे स्वर्ण पदक, 1 9 82 में मैटेरियल्स रिसर्च सोसाइटीसे वॉनहिप्पेल पुरस्कार, और 1 9 85 में जेनर प्रभावकी खोज के लिएआईसीआईएफयूएएस पुरस्कार प्राप्त हुआ, और धातुओं में एलेस्टीसिटी का अग्रणी अध्ययन। सामग्री विज्ञान और भौतिकी में जेनर पुरस्कार (Zener गोल्ड मेडल), उसके लिए नाम है (1993) ।

जेनर के एक उल्लेखनीय डॉक्टरेट छात्र जॉन बी गुडपर्याप्त (2019 में रसायन विज्ञान में नोबेल पुरस्कार विजेता) थे।

एपोनिम्स
--------

जेनर डायोड  

जेनर प्रभाव   

लैंडाऊ - जेनर फॉर्मूला   

जेनर-होपेज पैरामीटर   

जेनर अनुपात   

जेनर पुरस्कार, जेनेर गोल्ड मेडल
साँचा:एचआइवी-सम्बंधित जानकारी

स्त्री रोगी में क्लेमाइडियल सर्विसाइटिस (गर्भाशय ग्रीवा संक्रमण)
पुरुष रोगी में श्वेत, बादली जल स्राव, शिश्न के मुख पर
**क्लैमिडिया** एक सामान्य यौन संचारित रोग (एसटीडी) है जो क्लैमिडिया ट्राकोमोटिस जीवाणु से होता है और यह महिला के प्रजनन इंद्रियों को क्षति पहुंचाता है। क्लैमिडिया योनिक, गुदा मैथुन या मुख मैथुन से संचारित हो सकता है। क्लैमिडिया संक्रमित मां से उसके बच्चे में योनि से जन्म लेते समय लग सकता है। यौनिक सक्रिय व्यक्ति में क्लैमिडिया संक्रमित हो सकता है।

लक्षण
-----

महिलाओं में
महिलाओं को गर्भाशय ग्रीवा और मूत्र मार्ग में सबसे पहले यह रोग संक्रमित करता है। जिस महिला में यह रोग पाया जाता है उसके योनि से असामान्य रूप से स्राव हो सकता है या पेशाब करते समय जलन हो सकती है। जब संक्रमण ग्रीवा से गर्भ नली (अंडाशय से गर्भाशय तक अंडों को ले जाने वाला ट्यूब) तक फैलता है, तो भी किसी-किसी महिला में इसके न तो कोई संकेत पाए जाते हैं और न ही कोई लक्षण दिखाई देते हैं; किसी-किसी को पेट और कमर में दर्द होता है, मिचली आती है, बुखार होता है, संभोग के समय दर्द होता है या मासिक धर्म के बीच में खून निकलता है। 

पुरुषों में
जिन पुरुषों को यह बीमारी होती है उनके लिंग से स्राव हो सकता है या पेशाब करते समय जलन हो सकती है। पुरुषों को लिंग के रंध्र (ओपनिंग) के आसपास जलन या खुजली हो सकती है।

परिणाम
------

यदि उपचार न किया गया तो क्लैमिडिया के संक्रमण से गंभीर प्रजनन और अन्य स्वास्थ्य संबंधी समस्याएं आ सकती है जो कम अवधि से लेकर लंबी अवधि के भी हो सकते हैं। महिलाओं का यदि उपचार न किया गया तो संक्रमण गर्भाशय से होते हुए गर्भ नलियों तक फैल सकता है जिससे श्रोणि जलन की बीमारी (पीआईडी) हो सकती है। क्लैमिडिया से संक्रमित महिला में यदि उपचार न किया जाए तो एचआईवी से संक्रमित होने के अवसर ५ गुना अधिक बढ़ जाते हैं जबकि पुरुषों में इसके अनुपात में जटिलताएं बहुत कम हैं।

रोकथाम
------

यौन संचारित बीमारी की रोकथाम का सबसे अच्छा उपाय है कि संभोग न किया जाए या फिर ऐसे साथी के साथ आपसी एक संगी संबंध रखा जाए जिसे यह बीमारी नहीं है।
**जॉन होप, लिनलिथगो के प्रथम मार्क्विस**  (अंग्रेज़ी:  *John Hope, 1st Marquess of Linlithgow* ), जिन्हें, 1873 से 1902 के बीच, **होपटन के सातवें अर्ल** और 1873 से पूर्व, **वाइकाउण्ट आइद़री** के नाम से जाना जाता था, एक  ब्रिटिश  राजनीतिज्ञ थे। उन्हें 1 जनवरी 1901-9 जनवरी 1903 के बीच, महारानी विक्टोरिया  तथा, उनके उत्तराधिकारी, महाराज  एडवर्ड सप्तम्  द्वारा,  ऑस्ट्रेलिया के गवर्नर-जनरल यानि महाराज्यपाल के पद पर नियुक्त किया गया था। वे ऑस्ट्रेलिया  के पहले गवर्नर-जनरल थे। गवर्नर-जनरल के रूप में अपने सेवाकाल के दौरान वे, शासक के प्रतिनिधि के रूप में, उनकी अनुपस्थिति के दौरान शासन के कर्तव्यों का निर्वाह करते थे। इसके अलावा, अपने व्यवसायिक जीवन के दौरान, उन्होंने ब्रिटिश साम्राज्य  की सेवा में, विश्व भर में विस्तृत विभिन्न ब्रिटिश उपनिवेशों में, अन्य अनेक महत्वपूर्ण व वर्चस्वपूर्ण पदों पर अपनी सेवा दी थी। 9 जनवरी 1903 को, ऑस्ट्रेलियाई सर्कार और उनके बीच हुए वित्त और गवर्नर-जनरल के पद की सहूलियतों के संबंध में हुए मतभेदोंके कारणवश उन्होंने अपने पद से इस्तीफा दे दिया था। 1902 को, उन्हें ब्रिटिश सरकार द्वारा, लिनलिथगो के प्रथम मार्क्विस की उपाधि प्रदान की गई। 29 फरवरी 1908 को 47 वर्ष की आयु में, उनका निधन हो गया। ऑस्ट्रेलिया में इन्हें लाॅर्ड होपटन के नाम से जाना जाता है।

इन्हें भी देखें
---------------

* ऑस्ट्रेलिया
* ऑस्ट्रेलिया का राजतंत्र
* ऑस्ट्रेलिया के गवर्नर-जनरल
* ऑस्ट्रेलिया के महाराज्यपालगण की सूचि

सन्दर्भ
-------

* -महाराज्यपालगण की सूची

बाहरी कड़ियाँ
-------------

* -आधिकारिक वेबसाइट
कोरदोबा का रोमन पुल गुआदलक्विविर (Guadalquivir) नदी के पार पहली शताब्दी ईसा पूर्व में कोरदोबा, अंदालूसिया, दक्षिणी स्पेन में बनाया गया था। यह ऐतिहासिक पुल छोटे-से संस्क्षित इलाक़ा सोतोस दे ला अलबोलाफ़िया का भाग बन चुका है।

इतिहास
------

इस पुल को शायद रोम के लोगों द्वारा पहली शताब्दी ईसा पूर्व में एक लकड़ी के पुल की जगह पर बनाया गया था। यह वर्तमान में, इस्लामी पुनर्निर्माण के बाद, 16 की तुलना में एक कम आर्केड, और 247 मीटर की कुल लंबाई है और चौड़ाई लगभग 9 मीटर के साथ खड़ा है। 

  

ऑगस्ता का रास्ता (वया ऑगस्ता) जो रोम को कादिज़ जोड़ता था और शायद वहाँ से गुज़रता भी था। इस्लामी शासन के शुरू में मुस्लिम गवर्नर अल-सम्ह इब्न मलिक अल-ख़ौलानी ने फ़रमान जारी किया कि एक नया पुल रोमन निर्माण के खंडरों पर बनाया जाना चाहिए। मध्य युग में, कालाहोरा मीनार (Calahorra Tower) और पुएर्ता देल पुएन्तो (Puerta del Puente) क्रमशः पुल के दक्षिणी और उत्तरी छोर पर बनाया गया था। बाद का निर्माण अब एक 16 वीं सदी का पुनर्निर्माण है। पुल को खंगाला और अपने वर्तमान आकार को विस्तार किया गया था। मेहराब शहर के दृश्यों हावी है और यह प्रसिद्ध मुस्लिम वास्तुकला को दर्शाती है। 17 वीं सदी में सेंट रफएल की एक मूर्ति बरनाबे गोमेज़ देल रियो द्वारा बनाकर पुल के मध्य में रख दी गई थी। इस पुल क्प् बड़े पैमाने पर 2006 में बहाल किया गया था।

सन्दर्भ
-------

* Colin O’Connor: *Roman Bridges*, Cambridge University Press 1993, ISBN 0-521-39326-4, pp. 103 (SP7)
* Ahmed Mohammed al-Maqqari: *Nafhu at-Teeb min Ghosni al-Andalusi ar-Rateeb*, pp. 480

बाहरी कड़ियाँ
-------------

* Wikimedia Commons logo Roman bridge, Córdoba से संबंधित मीडिया विकिमीडिया कॉमन्स  पर
* Page at Structurae website (अंग्रेज़ी में) (German में) (French में)
* Page at Cordoba24 website (अंग्रेज़ी में)
* Youtube video of Roman bridge of Córdoba
* 
* 
* 
* 
* 
* 
* 

निर्देशांक: 37°52′36″N 04°46′41″W﻿ / ﻿37.87667°N 4.77806°W﻿ / 37.87667; -4.77806
**चित्रा इंडिका** छोटे सिर वाला व कोमल कवच वाला होता है, जोकि सामन्यत: भारत और पाकिस्तान की नदियों में पाया जाता है।

भौगोलिक वितरण
-------------

भारतीय उपमहाद्वीप की नदियां
शारदा, घाघरा, गोदावरी, महानदी, इन्डस, सतलज आदि

शारीरिक सरंचना
--------------

शरीर का रंग कहिया व हरे रंग का होता है। उत्तर भारत में स्थानीय बोली में इसे सीम और स्योतर कहा जाता है। ये शारदा, घाघरा, गंगा, गोदावरी, सिंध, कावेरी, कृष्णा तथा महानदी आदि नदियों में पायी जाती हैं। तराई की नदियों में इनकी सख्या अत्यधिक है। इनके कहिया हरे रंग के खोल (कवच) पर टेड़ी-मेड़ी आकृतियां बनी होती है, इन आकृतियों का रंग व रूप नदियों में पायी जाने वाली वनस्पतियों से मिलता है, इस तरह का शारीरिक सरंचना का विकास व अनुकूलन सुरक्षा भी प्रदान करता हैं। चित्रा इण्डिका की आँखे बहुत सूक्ष्म पर दृष्टि के मामले में अत्यधिक तेज होती है, जल में काफ़ी दूर पर हुई हलचल को भांप लेने की क्षमता इनकी आंखों में होती है, साथ ही इनके सूंघने की क्षमता भी अधिक विकसित होती हैं।

भोजन
----

ये जीव रात्रिचर होते हैं, रात्रि में ये आहार के लिए मछलियों का शिकार करते हैं। चित्रा इन्डिका झतके के साथ मछलियों पर अपने सिर से चोट करता है, इसी व्यवहार के कारण इसे फ़ाइटर भी कहा गया हैं। ये कछुए नदियों में मृत जीवों को अपना आहार नहीं बनाते।
इसे श्वास लेने के लिए जल से बार बार बाहर आना पड़ता है, किन्तु यह पूरे दिन नदी की तलहती में विश्राम करता है और रात होते ही शिकार के लिए सक्रिय हो जाता हैं।

प्रजनन
------

वर्षाकाल में चित्रा इण्डिका का प्रजनन शुरू होता है, भोजन व सुरक्षा के अनुसार यह समय इस प्रजाति के लिए बेहतर होता है, मादा आकार में नर से बड़ी होती है, ये जीव नदियों के किनारे से थोड़ी दूर पर जंगल-झाड़ियों में जमीन खोदकर गढ्ढा बनाते हैं, जिनमें अपने अण्डों को सुरक्षित रखते हैं। अण्डों को जहां रखा जाता है, वहां के तापमान पर ये जीव पूर्वानुमान लगा लेते हैं। ताकि अण्डों के परिपक्क्वन के लिए उपयुक्त तापमान मिलता रहें।
मिट्टी के इस घोसले में अण्डे देने के उपरान्त मादा कछुआ चली जाती है, अण्डों से नवजातों के निकलने पर वो नदियों की तरफ़ भागते हैं और जल में पहुंचने पर यह जीव अपने जीवन चक्र की नयी शुरूवात करता हैं।

### प्रजनन काल

जुलाई से नवम्बर

### अण्डे

७० से २५०

संकट
----

इस प्रजाति को भारतीय वन्य जीव सरंक्षण अधिनियम के तहत श्रेणी १ में रखा गया हैं। 
मानव-जनित खतरों के दुष्प्रभावों के फ़लस्वरूप चित्रा इण्डिका प्रजाति को प्राकृतिक खतरों का अधिक सामना करना पड़ रहा हैं, जिस कारण यह प्रजाति अन्तर्राष्ट्रीय स्तर पर आई०यू०सी०एन० द्वारा संकटग्रस्त प्रजाति घोषित की गयी हैं।

सन्दर्भ
-------

* Asian Turtle Trade Working Group (2000). *Chitra indica*. *२००६ विलुप्तप्राय प्रजातियों की IUCN सूची*. IUCN २००६. अभिगमन तिथि: 09 मई 2006. Database entry includes a brief justification of why this species is endangered and the criteria used

बाहरी कड़ियाँ
-------------

* एक आदिम प्रजाति जो अब संकट में है
बी एफ स्किनर (1904-1990) को प्रायः कंडीशनिंग के जनक के रूप में जाना जाता है उसने अधिगम (learning) के क्षेत्र में अनेक प्रयोग करते हुए यह निष्कर्ष निकाला कि अभिप्रेरण (motivation) से उत्पन्न क्रियाशीलन ही सीखने के लिए उत्तरदायी है। 

स्किनर के **क्रियाप्रसूत अनुकूलन** (operant conditioning) या **नैमित्तिक अनुकूलन** (instrumental learning) सिद्धान्त के अनुसार, व्यवहार के परिणाम, क्रिया के होने की संभावना को प्रभावित करते हैं। एक व्यवहार जिसके पश्चात् एक सुखदायक उद्दीपक जुड़ा हुआ हो, उसके बार-बार होने की संभावना अधिक होती है, लेकिन यदि दूसरा व्यवहार किसी दंडात्मक उद्दीपक से जुड़ा हो तो उसके होने की संभावना कम हो जाती है। उदाहरण के लिए, एक बालक के किसी व्यवहार को अगर एक मुस्कराहट द्वारा प्रतिक्रिया दी जाए तो उस बालक द्वारा वह व्यवहार पुनः करने की संभावना बढ़ जाती है। लेकिन अगर ऐसे व्यवहार के लिए गुस्से की प्रतिक्रिया दी जाए तो उस व्यवहार के दुबारा प्रदर्शित करने की संभावना कम हो जाती है।

उदाहरण के लिए, स्किनर के अनुसार एक बच्चे के अंदर उसके वातावरण में उपस्थित अनुभवों के आधार पर शर्माने का व्यवहार विकसित हो सकता है अगर वातावरण को पुनः स्थापित कर दिया जाए तो बच्चा सामाजिक तौर पर कुशल हो सकता है। स्किनर के अनुसार पुरस्कार और दंड एक व्यक्ति के विकास को स्वरूप प्रदान करते हैं।

उन्होने 2 प्रकार की क्रियाओं पर प्रकाश डाला- क्रिया प्रसूत व उद्दीपन प्रसूत। जो क्रियाएं उद्दीपन के द्वारा होती है वे उद्दीपन आधारित होती है। क्रिया प्रसूत का सम्बन्ध किसी ज्ञात उद्दीपन से न होकर उत्तेजना से होता है।

स्किनर ने अपना प्रयोग चूहों पर किया। इसके लिए लीवर वाला वाक्स (स्किनर बाक्स) बनवाया। लीवर पर चूहे का पैर पड़ते ही खट की आवाज होती थी। इस ध्वनि को सुन चूहा आगे बढ़ता और उसे प्याले में भोजन मिलता । यह भोजन चूहे के लिए प्रबलन का कार्य करता। चूहा भूखा होने पर प्रणोदित होता और लीवर को दबाता। इन प्रयोगों में जब प्राणी स्वयं कोई वांछित व्यवहार करता है, तो व्यवहार के परिणाम स्वरूप उसे पुरस्कार प्राप्त होता है। अन्य व्यवहारों के करने पर उसे सफलता प्राप्त नही होती । वह पुरस्कृत व्यवहार आसानी से सीख लेता है।

निष्कर्ष यह है, कि यदि क्रिया के बाद कोई बल प्रदान करने वाला उद्दीपन मिलता है, तो उस क्रिया की शक्ति में वृद्धि होती है। स्किनर के मत में प्रत्येक पुनर्बलन अनुक्रिया को करने के लिए प्रेरित करता है।

शिक्षा में क्रिया प्रसूत अनुबन्धन का महत्व
------------------------------------------

* इसका प्रयोग बालकों के शब्द भण्डार में वृद्धि के लिए किया जाता है।
* शिक्षक इस सिद्धान्त के द्वारा सीखे जाने व्यवहार को स्वरूप प्रदान करता है, वह उद्दीपन पर नियन्त्रण करके वांछित व्यवहार का सृजन कर सकते हैं।
* इस सिद्धान्त में सीखी जाने वाली क्रिया को छोटे-छोटे पदों में विभाजित किया जाता है। शिक्षा में इस विधि का प्रयोग करके सीखने में गति और सफलता दोनों मिलती है।
* स्किनर का मत है, जब भी कार्य में सफलता मिलती है, तो सन्तोष प्राप्त होता है। यह संतोष क्रिया को बल प्रदान करता है।
* इसमें पुनर्बलन (reinforcement) को बल मिलता है। अधिकाधिक अभ्यास द्वारा क्रिया को बल मिलता है
* यह सिद्धान्त जटिल व्यवहार वाले तथा मानसिक रोगियों को वांछित व्यवहार के सीखने में विशेष रूप से सहायक होता है।

दैनिक व्यवहार में हम इस सिद्धान्त का बहुत प्रयोग करते हैं।

सन्दर्भ
-------

1. ↑  Skinner, B. F. "The Behavior of Organisms:An Experimental Analysis", 1938 New York: Appleton-Century-Crofts

बहरी कड़ियाँ
------------

* स्किनर का क्रियाप्रसूत अनुकूलन का सिद्धान्त
**कैटरीन एल्बस्टाइगर** *(*जन्म 20 नवंबर 1983) बवेरिया के क्रिश्चियन सोशल यूनियन की एक जर्मन राजनीतिज्ञ हैं।

शिक्षा और प्रारंभिक कैरियर
--------------------------

अल्बस्टीगर ने 2003 और 2008 के बीच ऑग्सबर्ग विश्वविद्यालय और एडिलेड विश्वविद्यालय में राजनीतिक विज्ञान का अध्ययन किया। 

अपने स्नातक स्तर की पढ़ाई के बाद, अल्बस्टीगर ने म्यूनिख में सीएसयू मुख्यालय में 2009 से 2010 तक जर्मन ऊर्जा कंपनी ई.ओ. पर कॉर्पोरेट संचार भूमिका निभाने से पहले काम किया। 2011 और 2013 के बीच, उन्होंने स्टैडवर्केम उलम / न्यूरो-उल्म यूटिलिटी कंपनी (एसडब्ल्यूयू) के प्रवक्ता के रूप में काम किया।

राजनीतिक कैरियर
---------------

2013 और 2017 के संघीय चुनावों के बीच , अल्बस्टीगर ने बवेरिया का प्रतिनिधित्व करने वाले जर्मन बुंडेस्टैग के सदस्य के रूप में कार्य किया।  

संसद में, अल्बस्टीगर ने यूरोपीय मामलों की समिति और शिक्षा, अनुसंधान और प्रौद्योगिकी मूल्यांकन समिति पर कार्य किया। वह अपने संसदीय समूह की युवा बेरोजगारी और लैंगिक समानता के साथ-साथ ग्रीस, साइप्रस और ऑस्ट्रिया पर समानता थी।

अन्य गतिविधियां
---------------

* नागरिक शिक्षा के लिए संघीय एजेंसी, न्यासी बोर्ड की उपाध्यक्ष (2014-2017)
* यूरोपीय राजनीति संस्थान , न्यासी बोर्ड की सदस्य

राजनीतिक स्थिति
---------------

जून 2017 में, अल्बेस्टीगर ने जर्मनी में समान-लिंग विवाह की शुरूआत के खिलाफ मतदान किया।

संदर्भ
------

1. ↑  "Profile at the German Bundestag website". German Bundestag. मूल से 21 अप्रैल 2014 को पुरालेखित. अभिगमन तिथि 12 June 2014.
2. ↑  "Profile at the CSU website". Christian Social Union of Bavaria. मूल से 20 अगस्त 2014 को पुरालेखित. अभिगमन तिथि 12 June 2014.
3. ↑  डिसे अननैबेजोर्डनेटेन उत्तेजक फेय मर ईहे फुर एली वे Archived 2019-06-23 at the Wayback Machine *वेल्ट* , 30 जून, 2017।
**क्रिल** (Krill) छोटे आकार के क्रस्टेशिया प्राणी हैं जो विश्व-भर के सागरों-महासागरों में पाये जाते हैं। समुद्रों में क्रिल खाद्य शृंखला की सबसे निचली श्रेणियों में होते हैं - क्रिल सूक्ष्मजीवी प्लवक (प्लैन्कटन) खाते हैं और फिर कई बड़े आकार के प्राणी क्रिलों को खाते हैं।

जैवभार व अन्य प्राणियों के लिये खाद्य-स्रोत
-------------------------------------------

दक्षिणी महासागर में अंटार्कटिक क्रिल (वैज्ञानिक नाम: Euphausia superba, यूफ़ौज़िया सुपर्बा) बहुत ही बड़ी तादाद में पाये जाते हैं। इनका कुल जैवभार ३८ करोड़ टन अनुमानित किया गया है, यानि कुल जैवभार के आधार पर (किसी भी जाति के सभी सदस्यों का कुल कार्बन भार मिला कर) अंटार्कटिक क्रिल हमारे ग्रह की सबसे विस्तृत जातियों में से एक है। क्रिलों के इस महान जैवभार का लगभग आधा हर वर्ष व्हेलों, पेंगविनों, सीलों, मछलियों और अन्य समुद्री प्राणियों द्वारा खाया जाता है और क्रिल तेज़ी से प्रजनन द्वारा फिर से अपनी संख्या की पूर्ती करते रहते हैं। क्रिलों का स्वभाव है कि वे दिन के समय समुद्र में अधिक गहराई पर चले जाते हैं और रात्रि में सतह के पास आ जाते हैं। इस कारण से सतह और गहराई दोनों पर रहने वाली जातियाँ इन्हें खाकर पोषित होती हैं।

मानवीय खाद्य व ओद्योगिक प्रयोग
------------------------------

मत्स्योद्योग में क्रिल बड़ी संख्या में दक्षिणी महासागर और जापान के आसपास के सागरों में पकड़े जाते है। हर वर्ष की कुल पकड़ १.५ से २ लाख टन है, जिसका बड़ा भाग स्कोशिया सागर में पकड़ा जाता है। पकड़ा गये क्रिल का अधिकांश हिस्सा मछली पालन में मछलियों को खिलाने के लिये किया जाता है। इसका कुछ अंश औषध उद्योग में भी इस्तेमाल होता है। जापान, रूस और फ़िलिपीन्स में इसे खाया भी जाता है। जापान के खाने में इसे "ओकिआमी" (オキアミ, okiami) कहते हैं जबकि फ़िलिपीन्स में इसे "अलामांग" (alamang) कहते हैं और इसका प्रयोग "बागूंग" (bagoong) नामक एक नमकीन तरी के लिये होता है। क्रिल को खाने या खाद्य-सामग्रियों में प्रयोग करने से पहले इनका बाहरी खोल उतारना ज़रूरी है क्योंकि उसमें फ़्लोराइड होता है, जो बड़ी मात्रा में विषैला है।

इन्हें भी देखें
---------------

* जैवभार
* अंटार्कटिक क्रिल
* खाद्य शृंखला
* क्रस्टेशिया

सन्दर्भ
-------

1. ↑  A. Atkinson, V. Siegel, E.A. Pakhomov, M.J. Jessopp & V. Loeb (2009). "A re-appraisal of the total biomass and annual production of Antarctic krill" (PDF). *Deep-Sea Research I*. **56**: 727–740. मूल (PDF) से 3 मार्च 2016 को पुरालेखित. अभिगमन तिथि 6 मार्च 2016.सीएस1 रखरखाव: एक से अधिक नाम: authors list (link)
2. ↑  K. Haberman (26 February 1997). "Answers to miscellaneous questions about krill". NASA. मूल से 4 मार्च 2016 को पुरालेखित. अभिगमन तिथि September 6, 2007.
**खेल खेल में** 1975 में बनी हिन्दी भाषा की फिल्म है। यह रवि टंडन द्वारा निर्देशित है। इसमें ऋषि कपूर, राकेश रोशन और नीतू सिंह प्रमुख भूमिका में हैं। इसमें आर॰ डी॰ बर्मन का संगीत मौजूद है जिसमें गुलशन बावरा ने बोल लिखें हैं। दो गीत विशेषकर लोकप्रिय हुए थे, "एक मैं और एक तू" और "खुल्लम खुल्ला प्यार करेंगे"। इफ़्तेख़ार नकरात्मक किरदार में है।

संक्षेप
-------

अजय (ऋषि कपूर) शिमला में एक कॉलेज में दाखिला लेता है जहाँ वह विक्रम (राकेश रोशन) के साथ हाथापाई करता है। बाद में वे दोनों सबसे अच्छे दोस्त बन जाते हैं और उसके गिरोह में शामिल हो जाता है। उसी में शामिल निशा (नीतू सिंह) से उसको प्यार हो जाता है। इस गिरोह को एक-दूसरे के साथ शर्त लगाते हुए अजीब शरारतें करने के लिए जाना जाता है। इसी क्रम में वह कॉलेज के सामने कंजूस घनश्याम दास जौहरी के साथ शरारत करते हैं। 

अजय और निशा के साथ विक्रम ने एक पत्र भेजा जिसमें कहा गया कि उसे कुछ राशि की फिरौती देनी होगी अन्यथा उसे मार दिया जाएगा। घनश्यामदास डर के मारे फिरौती का भुगतान कर देता है। लेकिन उसकी हत्या हो जाती है और पुलिस को उसके शरीर के पास पत्र मिलता है। विक्रम तो मज़े में रहता लेकिन अजय और निशा चिंतित हो जाते हैं। लेकिन जब विक्रम की सड़क दुर्घटना में मौत हो जाती है, तो और चीजें खराब हो जाती हैं।

मुख्य कलाकार
------------

* ऋषि कपूर ― अजय आनन्द
* नीतू सिंह ― निशा
* राकेश रोशन ― विक्रम 'विक्की'
* इफ़्तेख़ार ― भूपेंद्र सिंह
* देव कुमार ― इंस्पेक्टर सूद
* जानकीदास ― घनश्याम दास
* युनुस परवेज़ ― चार्ली
* प्रीति गाँगुली ― उमा
* अरुणा ईरानी ― शैरी
* सत्येन्द्र कपूर ― अध्यापक
* ललिता पवार ― वार्डन डी' कोस्टा
* हरी शिवदासानी ― विक्रम के पिता
* कमल कपूर ― आनन्द के पिता
* चाँद उस्मानी ― अजय की माता

संगीत
-----

सभी गीत गुलशन बावरा द्वारा लिखित; सारा संगीत आर॰ डी॰ बर्मन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "आये लो प्यार के दिन" | किशोर कुमार, आशा भोंसले | 4:52 |
| 2. | "एक मैं और एक तू" | किशोर कुमार, आशा भोंसले | 4:43 |
| 3. | "हमने तुमको देखा" | शैलेन्द्र सिंह | 4:29 |
| 4. | "खुल्लम खुल्ला प्यार करेंगे" | किशोर कुमार, आशा भोंसले | 5:09 |
| 5. | "सपना मेरा टूट गया" | आशा भोंसले, आर॰ डी॰ बर्मन | 5:51 |

सन्दर्भ
-------

1. ↑  ताम्रकर, समय. "ऋषि कपूर की 10 फिल्में जो देखी जा सकती हैं बार-बार | Rishi Kapoor : 10 best movies". मूल से 6 मई 2020 को पुरालेखित. अभिगमन तिथि 25 मई 2020.

बाहरी कड़ियाँ
-------------

* *खेल खेल में*  इंटरनेट मूवी डेटाबेस पर
प्रतियोगी खेलों के सन्दर्भ में, **मादन** या **डोपन** (डोपिंग) का अर्थ है, किसी खिलाड़ी द्वारा ऐसी दवायें लेना जो खेल क्षमता को बढ़ातीं हैं तथा जो प्रतिबन्धित हैं।

शारीरिक खेलकूद और मनोरंजन के क्षेत्र में शारीरिक क्षमता बढ़ाने के लिए दवाओं का सेवन सैकड़ों वर्षों से चल रहा है। सन 1904 के ओलिम्पिक खेलों के मैराथन चैम्पियन टॉमस हिक्स के कोच ने रास्ते में उसे सल्फेट ऑफ स्ट्रिकनाइन के इंजेक्शन लगाए और ब्रांडी पिलाई। ऐसे ही अनेकों प्रसंग हैं। खेल प्रतियोगिताओं में दवाओं के बढ़ते चलन को देखते हुए ही सबसे पहले 1928 में इंटरनेशनल अमेच्योर एथलेटिक फेडरेशन ने (जिसका नाम अब है इंटरनेशनल एसोसिएशन ऑफ एथलेटिक्स फेडरेशंस-आईएएएफ) ने डोपिंग पर रोक लगाई। उस समय यह रोक मौखिक थी, क्योंकि परीक्षण प्रणाली पर्याप्त रूप से विकसित नहीं थी। केवल खिलाड़ियों के मौखिक आश्वासन से काम चल जाता था। सन 1966 में अंतरराष्ट्रीय फुटबॉल फेडरेशन (फीफा) और यूनियन साइकलिस्ट इंटरनेशनल ने आईएएएफ के साथ मिलकर इस दिशा में काम करने का फैसला किया। सबसे पहले 1966 की यूरोपीय चैम्पियनशिप में टेस्ट हुए और उसके दो साल बाद अंतरराष्ट्रीय ओलिम्पिक काउंसिल (आईओसी) ने 1968 को ओलिम्पिक खेलों में ड्रग टेस्ट शुरू किए। उस समय तक भी विश्व डोपिंग-विरोधी संस्था (वाडा) नहीं बनी थी। उसकी स्थापना 10 नवंबर 1999 में हुई और तबसे इस दिशा में कड़ाई से काम हो रहा है। अलग-अलग देशों में नेशनल एंटी डोपिंग एजेंसी (नाडा) भी बनाई गई हैं। भारत में नाडा की प्रयोगशाला दिल्ली में है।

इन्हें भी देखें
---------------

* विश्व डोपिंग-विरोधी संस्था

बाहरी कड़ियाँ
-------------

* डोपिंग की ए बी सी डी (डी डब्ल्यू वर्ड)
* डोपिंग क्या है और खेलों से क्या है इसका संबंध है?[*मृत कड़ियाँ*]
अनुक्रम [छुपाएँ] 
1 खेल और विकास में सबंध
2 परिचय
3 लाभ
4 निष्कर्ष
खेल और विकास में सबंध[संपादित करें]
परिचय[संपादित करें]
खेल बच्चौं के विकास के लिये बाहुत हीं मह़तवपूर्ण होती है। बच्चे बहुत कुछ खेल-खेल में सिख जाते है। बच्चे का विकास खेल के द्वारा तब होती जब खेल बच्चे को खुशियाँ प्रदान कारती है। यदि बच्चे खेल खेलते समय खुशी महशुस नहीं करते हैं तो उस खेल से बच्चे का विकास नहीं होता है बल्कि इस तरह के खेल से बच्चे विकास पर गलत प्रभाव पड़ता है। खेल बच्चौं के मानसिक और शारिक विकास मे मदद करती है। खेल से बच्चोेैं का पूर्ण विकास तभी संभव होता जब बच्चे खेलते समय तनाव मुक्त हो।[1]

खेल दो प्रकार का होता है।

घर के बाहर खेले जाने वाले खेल।
घर के अंदर खेले जाने वाले खेल़।
जो खेल घर के बाहार खेल जाते हैं उससे बच्चे के शारिक आैर मांनसिक विकास दोनो होता है परन्तु घर मे खेले जाने वाले खेल से केवल मानसिक विकास होता है। मेरे विचार से खेल किस भी प्रकार का हो बच्चे को खुशी प्रदान करे विकास निशिच्त है।

लाभ [संपादित करें]
खेल का बच्चौं के विकास में मह़त्वपूर्ण भुमिका होती है।[2]
खेल से बच्चौं के मौखिक-अमौखिक विकास होता है।
खेल बच्चौं के शारिक और मानसिक विकास मदद करती।[3]
खेल से बच्चे एक-दुसरे के भावना को समझते और एक-दुसरे का आदर करने के लिये सिखते हैं।
खेल से बच्चे एक-दुसरे से मिल-जुल कर रहना सिखते हैं।
खेल बच्चे के समाजिक विकास मे मदद करती।
खेल बच्चे के आर्थिक विकास मे भी मदद करती है, क्योंकि कभि-कभि खेल आर्थिक आमदनी का माध्यम बन जाता है।
खेल के माध्यम से बड़ें को भी बच्चे के रुची बारे में जानकारी मिलती है।
खेल बच्चौ़ को अनुशासित बानाने में मदद करती है।
खेल से भाईचारा का भावना उत्पन्न होती है।
खेल बच्चे को एकाग्रता प्रदान करता है।
निष्कर्ष[संपादित करें]
इस ‎लेख का सारंश यह है कि बच्चे के पूर्ण विकास के लिय खेल का मह़त्वपूर्ण योगदान है। खेल से बच्चे का शारिक, मानसिक एवं समाजिक विकास होता है। इसलिए बच्चौं को खेलना का भरपुर मौका देना चाहिये परन्तु इस बात का ध्यान अवश्य रखना चाहिये कि बच्चे खेल में खुशि महसुस कर रहें या नहीं। यदि खेल बच्चे को खुशि प्रदान करता है तभि बच्चे का पूर्ण विकास ( शारिक और मानसिक) हो पाता है। माता-पिता को अवश्य ध्यान देना चहाये कि खेल अर्थपूर्ण हो और बच्चे के हित के लिये हो।

ऊपर जायें ↑ L. Vygotsky (1978). The Role of Play in Development. अभिगमन तिथि: 24 सितंबर 2015.
ऊपर जायें ↑ "Why is play important?". अभिगमन तिथि: 24 सितंबर 2015.
ऊपर जायें ↑ Isenberg, J.P.. "Why is Play Important? Social and Emotional Development, Physical Development, Creative Development". अभिगमन तिथि: 24 सितंबर 2015.
**चमकी बुखार** (एक्यूट एनसेफ्लाइटिस सिंड्रोम / AES) एक रहस्यमय रोग है जो बिहार के मुजफ्फरपुर और उसके आसपास के कुछ जिलों में छोटे बच्चों को होता है। इसमें रोगी के शरीर में झटके आते हैं जिसे स्थानीय बोली में ‘चमकी’ कहा जाता है। आयुर्विज्ञान की भाषा में इसे 'एक्यूट एनसेफ्लाइटिस सिंड्रोम' (AES) या 'हाइपोग्साइसीमिक एनसेफ्लोपैथी' कहा जाता है। पाया गया है कि यह बीमारी लीची बागानों के बहुतायत वाले इलाकों में और लीची पकने के मौसस में फैलती है। अधपकी लीची में मौजूद एक टॉक्सिन कुपोषित बच्चों के लिए घातक होता है। जबकि, यह टॉक्सिन स्वस्थ्य मनुष्य को कोई नुकसान नहीं पहुंचाता।

पिछले कई सालों से, बिहार में इस चमकी बुखार से हर वर्ष सैकड़ों बच्चों की मृत्यु हो जाती है। इससे प्रभावित होने वाले बच्चों में से अधिकांश 1-10 वर्ष आयु के होते हैं। प्रायः यह बीमारी सर्वाधिक जून की चरम गर्मी के महीने में फैलती है जब बिहार के लीची बागानों में लीची पक रही होती है।

लक्षण
-----

चमकी बुखार की चपेट में आने वाले बच्चे ज्यादातर 1-10 साल आयु-वर्ग के होते हैं। बच्चा उल्टी करता है, उसे बुखार आता है। बुखार कभी पहले या कभी अन्य लक्षणों के प्रकट होने के बाद भी आ सकता है। सिर और पूरे शरीर में दर्द होता है। अचेत होने जैसा महसूस होता है। चलने-फिरने में कठिनाई होती है। शरीर में और सिर में झटके लगते हैं और रोगी का मस्तिष्क प्रभावित होता है। बोलने और चीजों को समझने में दिक्कत होती है। मिर्गी जैसे दौरे आने लगते हैं। शरीर ऐंठने लगता है और रोगी कोमा में चला जाता है। अंततः, उसकी मृत्यु हो जाती है।

सन्दर्भ
-------

बाहरी कड़ियाँ
-------------

* Are These Caused by Toxins in Litchi Fruit?
* Acute encephalopathy in children in Muzaffarpur, India: a review of aetiopathogenesis
15जुलाई 1909 को जन्में श्री तपासे का विवाह रखामिनीबाई से हुआ। 1938-46 के मध्य वे सतारा नगर कांग्रेस कमेटी के अध्यक्ष रहे। उन्हें महाराष्ट्र प्रदेश कांग्रेस कमेटी की कार्यकारिणी का सदस्य नियुक्त किया गया । 1940 में उन्होंने सविनय अवज्ञा आन्दोलन में भाग लिया और जेल गये। भारत छोड़ो आन्दोलन के दौरान उन्हें पुनः जेल भेजा गया। 1946 में वे सतारा जिले से बम्बई विधानसभा के सदस्य निर्वाचित हुए। 1952 में वे बम्बई से ही पुनः विधानसभा के सदस्य नियुक्त हुए उन्हें मंत्री नियुक्त किया गया तथा वे 11 वर्ष तक मंत्री रहे। 1957 में उन्हें अखिल भारतीय कांग्रेस कमेटी का सदस्य बनाया गया। वे 1962 से 1968 तक राज्य सभा के सदस्य रहे। 1968 से 71 तक वे रेल सेवा आयोग बम्बई के अध्यक्ष रहे। 2 अक्टूबर 1977 को वे उत्तर प्रदेश के राज्यपाल नियुक्त हुए ।

हरियाणा के राज्यपाल के रूप मे विवादित भूमिका
--------------------------------------------

जीडी तापसे 1980 के दशक में हरियाणा के राज्यपाल बनाए गए थे.

उस समय राज्य में देवीलाल के नेतृत्व वाली सरकार थी. साल 1982 में भजनलाल ने देवीलाल के कई विधायकों को पटा लिया.

राज्यपाल तापसे ने इसके बाद भजनलाल को सरकार बनाने के लिए आमंत्रित किया जिस पर देवीलाल ने कड़ा विरोध जताया.

देवीवाल अपने कुछ विधायकों को लेकर दिल्ली के एक होटल में चले गए, पर विधायक वहां से निकलने में कामयाब रहे. अंत में भजनलाल ने विधानसभा में बहुमत साबित कर दिया और सरकार बनाने में कामयाब हुए.

सन्दर्भ
-------